Սեդրիկ Պիոլին

Սեդրիկ Ադրիեն Պիոլին (, ծնվել է 1969 թվականի հունիսի 15-ին, Նյուի սյուր Սեն, Օ-դը-Սեն, Ֆրանսիա), ֆրանսիացի նախկին պրոֆեսիոնալ թենիսիստ։

Ընդհանուր տեղեկություն 
Սեդրիկը ծնվել է մարզական ընտանիքում։ Նրա հայր Մորիսը և մայր Ադրիանան զբաղվում էին վոլեյբոլով և ծանոթացել էին Փարիզում խաղի ժամանակ, որտեղ Սեդրիկի մայրը ժամանել էր Ռումինիայի հավաքականի կազմում։

Կինը՝ Միրել Բերկոտ, որդին՝ Անդրեա (ծնվել է 1993 թվականին)։

Սիրում է ստորջրյա լողը և հանգիստը ծովափին։

Մարզական կարիերա 
Սեդրիկ Պիոլինը պրոֆեսիոնալ կարիերան սկսել է 1989 թվականին։ Նույն թվականին նորամուտում է Մեծ Սաղավարտի իր համար տնային մրցաշարին՝ Ֆրանսիայի բաց առաջնությանը։ 1991 թվականին առաջին անգամ մրցաշրջանն ավարտում է առաջին հարյուրյակում՝ 51-րդ հորիզոնականում։ 1992 թվականի Լիոնի ATP մրցաշարում առաջին անգամ դուրս է գալիս եզրափակիչ, որտեղ պարտություն է կրում ամերիկացի Փիթ Սամփրասից՝ 4-6, 2-6։ Իր տաղանդը առավել հաջող նա կարողանում է բացահայտել հաջորդ մրցաշրջանում։ Մոնտե Կարլոյի «Մասթերս» շարքի հեղինակավոր գրունտային մրցաշարում Սեդրիկը կարողանում է դուրս գալ եզրափակիչ, որտեղ նա պարտվում է 1993 թվականի Ֆրանսիայի բաց առաջնության ապագա հաղթող Սերխի Բրուգերին՝ 6-7(2), 0-6։ Այնուհետև, Ուիմբլդոնի մրցաշարում, Սեդրիկը հասնում է մինչև քառորդ եզրափակիչ։ Սակայն տարվա ամենանշանակալից իրադարձությունը տեղի է ունենում ԱՄՆ բաց առաջնությունում։ Չորրորդ շրջանի խաղում առավելության հասնելով այդ պահին աշխարհի առաջին ռակետ ամերիկացի Ջիմ Կուրիեի նկատմամբ՝ 7-5, 6-7(4), 6-4, 6-4, Պիոլինն արդյունքում կարողանում է դուրս գալ այդ նշանավոր մրցաշարի եզրափակիչ։ Սակայն հաղթանակի ճանապարհին կանգնում է Փիթ Սամփրասը, ով երեք սեթում հաղթում է Պիոլինին՝ 4-6, 4-6, 3-6։ Դրանից հետո Սեդրիկը կարողանում է եզրափակիչ դուրս գալ ևս երեք մրցաշարերում՝ Թուլուզում, Բոլցանոյում և Լիոնում, սակայն այդպես էլ չի կարողանում հասնել ATP մրցաշարերում իր համար առաջին հաղթանակին։ Մրցաշրջանը Պիոլինը եզրափակում է 10-րդ հորիզոնականում։

1994 թվականը դառնում է քիչ հաջողակ և Սեդրիկի արդյունքներն անկում են ապրում։ Նա կարողանում է եզրափակիչ դուրս գալ միայն մեկ մրցաշարում՝ Լոնգ Այլենդում, ինչն անդրադառնում է վարկանիշի ամփոփիչ արդյունքի վրա՝ 51-րդ հորիզոնական։ Հաջորդ տարի նա կարիերայում երկրորդ անգամ կարողանում է դուրս գալ Ուիմբլդոնի մրցաշարի քառորդ եզրափակիչ։ 1996 թվականի փետրվարին նրան հաջորղվում է հերթականությամբ դուրս գալ եզրափակիչ Զագրեբի և Մարսելի մրցաշարերում, սակայն, ինչպես և նախկինում, կրկին պարտություն է կրում այդ փուլում։ Նույն թվականի մարտին, ATP մրցաշարերի իր համար տասներորդ եզրափակիչում, նրան հաջողվում է շահել առաջին տիտղոսը։ Դա տեղի է ունենում Կոպենհագենի մրցաշարում։ Մրցաշրջանի վերջում նա օգնում է Ֆրանսիայի թենիսի հավաքականին հաղթանակ տանել Դևիսի Գավաթում, եզրափակիչում առավելության հասնելով Շվեդիայի հավաքականի նկատմամբ՝ 3-2։ Հաջորդ հաղթանակին Պիոլինին հաջողվում է հասնել 1997 թվականին Պրահայի մրցաշարում։ Այդ նույն թվականի Ուիմբլդոնի մրցաշարում նա կարիերայում երկրորդ անգամ կարողանում է դուրս գալ Մեծ Սաղամարտի շարքի մրցաշարերի եզրափակիչ։ Ինչպես և 1993 թվականի ԱՄՆ բաց առաջնությունում, նա զիջում է Փիթ Սամփրասին՝ 4-6, 2-6, 4-6։ 1998 թվականի մրցաշրջանում նա եզրափակիչ է դուրս գալիս երկու մրցաշարում՝ Լոնդոնում և Մոնտե Կարլոյում, ինչպես նաև Ֆրանսիայի բաց առաջնության կիսաեզրափակիչ։

1999 թվականին Սեդրիկը հաղթանակ է տանում իր համար երրորդ ATP մրցաշարում՝ Նոթինգհեմում։ Ուիմբլդոնի մրցաշարում հասնում է մինչև քառորդ եզրափակիչ, իսկ ԱՄՆ բաց առաջնությունում՝ մինչև կիսաեզրափակիչ։ 2000 թվականի փետրվարին նա հաղթանակի է հասնում Ռոտերդամի մրցաշարում։ Ապրիլին Սեդրիկին հաջողվում է տիտղոս նվաճել Մոնտե Կարլոյի «Մասթերս» շարքի մրցաշարում, եզրափակիչում առավելության հասնելով Դոմինիկ Հրբաթիի նկատմամբ՝ 6-4, 7-6(3), 7-6(6), շնորհիվ որի բարձրանում է դասակարգման աղյուսակի իր կարիերայում ամենաբարձր հինգերորդ աստիճանին։ 2001 թվականին Ֆրանսիայի հավաքականի կազմում կարիերայում երկրորդ անգամ հաղթում է Դևիսի Գավաթում։ 2002 թվականին ավարտում է պրոֆեսիոնալ թենիսիստի կարիերան։

Նվաճումներ 
 Մեծ Սաղավարտի երկու մրցաշարերի եզրափակիչի մասնակից մենախաղում։
 ATP մենախաղի 5 և զուգախաղի 1 տիտղոսների տիրակալ։
 Աշխարհի նախկին թիվ 5 ռակետ մենախաղում։

Մեծ Սաղավարտի մրցաշարերի եզրափակիչներ

Մենախաղ (2)

Պարտություններ (2)

Ելույթները ATP մրցաշարերում

Տիտղոսներ կարիերայի ընթացքում (8)

Մենախաղ (5)

Զուգախաղ (1)

Թիմային մրցաշարեր (2)

Պարտություններ եզրափակիչներում (14)

Одиночный разряд (12)

Զուգախաղ (1)

Թիմային մրցաշարեր (1)

Աղբյուրներ 
 Հաշիվը ATP-ի կայքում

1969 ծնունդներ
Հունիսի 15 ծնունդներ
Ավստրալիայի թենիսի բաց առաջնություն
Ֆրանսիայի թենիսի բաց առաջնություն
Ուիմբլդոնի մրցաշար
ԱՄՆ-ի թենիսի բաց առաջնություն
Մեծ սաղավարտի (թենիս) մրցաշարեր
Ֆրանսիացի թենիսիստներ